**LIETUVOS DVIRAČIŲ SPORTO FEDERACIJOS EILINĖ KONFERENCIJA**

***Konferencija įvyko 2022 m. lapkričio 10 d. Vilniuje, „Technopolio“ biurų centro konferencijų salėje „Aistis“ (J. Balčikonio g. 9).***

Konferencijos pirmininkas – Arnoldas Valiauga

Konferencijos sekretorius – Tomas Gaubys

Dalyvavo: 30 narių iš 40 balso teisę turinčių Lietuvos dviračių sporto federacijos (LDSF) narių, 2 svečiai (be balso teisės)

Kvorumas yra.

Delegatų sąrašas pridedamas.

Procedūriniai klausimai.

SVARSTYTA – Komisijų tvirtinimas.

Mandatų komisija: pirmininkas Antanas Taučius ir Arūnas Gliaudelis;

Balsų skaičiavimo komisija: Roberta Vainauskienė, Petras Andrašiūnas;

Sekretoriatas: Tomas Gaubys.

NUTARTA – Patvirtintos komisijų sudėtys (balsuota vienbalsiai: už – 30, prieš – 0).

SVARSTYTA – Konferencijos darbotvarkė:

1. Procedūriniai klausimai ir balsavimas dėl darbotvarkės;

2. 2021 m. metinės LDSF veiklos ataskaitos pristatymas;

3. Audito ataskaitos pristatymas;

4. 2022 m. LDSF biudžeto pristatymas ir tvirtinimas;

5. Įstatų keitimas – Revizijos komisijos kaip organo naikinimas. Siūlymas keisti į nepriklausomą auditą kas metus, Prezidento rinkimo kadencijomis terminams pagal naują LR įstatymą, narių juridinio/fizinio to pačio asmens balsavimo teisė turint kelis klubus;

6. 2021-2028 m. veiklos strategijos pristatymas;

7. Einamieji (kiti) klausimai (užduoti iki eilinės konferencijos datos).

NUTARTA – Patvirtinta eilinės konferencijos darbotvarkė, įtraukiant klausimą dėl naujų LDSF garbės narių tvirtinimo (balsuota vienbalsiai: už – 30, prieš – 0).

SVARSTYTA – 2021 m. metinės LDSF veiklos ataskaitos pristatymas. Pranešėjas – LDSF prezidentas Darius Levickis.

NUTARTA ­­– Patvirtinta 2021 m. LDSF veiklos ataskaita (balsuota vienbalsiai: už – 30; prieš - 0).

SVARSTYTA – Audito ataskaitos pristatymas.

NUTARTA – Patvirtinta Danos Tamulevičiūtės audito įmonės pateikta audito ataskaita, kurią sudaro 2021 m. gruodžio 31 d. finansinės būklės ir tą dieną pasibaigusių metų veiklos rezultatų ataskaitos bei aiškinamasis raštas (balsuota vienbalsiai: už – 30; prieš - 0). Konstatuota, kad Revizijos komisijos ataskaita nebuvo sudaroma – ją pakeitė audito ataskaita.

SVARSTYTA: 2022 m. LDSF biudžeto pristatymas ir tvirtinimas. Pranešėjas – LDSF generalinis sekretorius Arnoldas Valiauga.

NUTARTA – Patvirtintas 2022 m. LDSF biudžetas (balsuota vienbalsiai: už – 29; susilaikė –1, prieš – 0).

SVARSTYTA ­– Įstatų keitimas. Pranešėjas – LDSF generalinis sekretorius Arnoldas Valiauga.

NUTARTA – Pakeistos LDSF įstatų punktų dalys 2.2.15, 3.11, 6.3, 7.1 ir pritarta su pagrindiniais pakeitimais susijusioms korekcijoms (balsuota vienbalsiai: už – 30, prieš – 0).

SVARSTYTA – 2021-2028 m. veiklos strategijos pristatymas. Pranešėjas – LDSF prezidentas Darius Levickis.

NUTARTA – 2021-2028 m. LDSF veiklos strategija patvirtinta (balsuota vienbalsiai: už – 30, prieš – 0).

SVARSTYTA – Naujų LDSF garbės narių tvirtinimas. Pranešėjas – LDSF prezidentas Darius Levickis.

NUTARTA – LDSF vykdomojo komiteto teikimu, LDSF garbės nario vardas suteiktas buvusioms pasaulio dviračių plento čempionėms Rasai Polikevičiūtei, Editai Pučinskaitei, Dianai Žiliūtei ir ilgamečiam Lietuvos moterų dviračių plento rinktinės vyriausiajam treneriui Valerijui Konovalovui (balsuota vienbalsiai: už – 30, prieš – 0).

Konferencijos pirmininkas Arnoldas Valiauga

Konferencijos sekretorius Tomas Gaubys